দিয়া কুমারী
দিয়া কুমারী (ইংরেজি: Diya Kumari; জন্ম: ৩০ জানুয়ারি, ১৯৭১) হলেন ভারতীয় জনতা পার্টির একজন ভারতীয় রাজনীতিবিদ। তিনি বর্তমানে ভজন লাল শর্মার মন্ত্রিসভায় প্রেম চাঁদ বৈরওয়ার পাশাপাশি রাজস্থানের ষষ্ঠ উপ-মুখ্যমন্ত্রী হিসাবে দায়িত্ব পালন করছেন। তিনি বর্তমানে ষোড়শ রাজস্থান বিধানসভায় বিদ্যাধর নগরের বিধায়ক হিসাবে প্রতিনিধিত্ব করছেন। তিনি জয়পুর রাজ্যের প্রাক্তন রাজপরিবারের সদস্য। তিনি ২০১৯ থেকে ২০২৩ সালের মধ্যে রাজসমন্দ সংসদীয় আসন থেকে লোকসভার সদস্য ছিলেন। কুমারী ভারতে ব্রিটিশ রাজের সময় জয়পুর রাজ্যের শেষ শাসক মহারাজা দ্বিতীয় মান সিং এর নাতনি।